تورکمنستان خبرلاری-مارقوش: ۲۰۱۷ -نجی ییلینگ فورال آیینینگ۱۲-سینه تورکمنستانینگ پایتختینداقی اولمپیا شهرنینگ اسپورت میخمانخاناسیندا یاپیق بنالاردا و سؤوش صونغاتی بویونچا ۵-نجی آسیا اویونلارینینگ میلتینچیلرینی بللیگه آلماق چأرهسی گچیریلر.
اهلی اوقوو مکتبلرینینگ تالیپلاری اؤنگده بولجاق اویونلارینگ میلتینچیلرینینگ حاطارینا گیرمک اوچین الکترون بلگیسینه اؤز رسمی نامالارینی قاوشوریپ بیلرلر.
دابارادا شونونگ یالی ایری مچبرلی چأره لرینگ گچیریلمگینده میلتینچیلرینگ ایشینینگ اهمییتی بللهنیلدی.
آسیا اویونلارینا طاییارلیق گؤرمک بویونچا یرینه یتیریجی کمیتهلرینینگ،اسپورت باراداقی دؤولت کمیتهسی نینگ تورکمنستانینگ بیلیم وزارتنینگ بیلهلیکده قوراماغیندا گچیریلن بو چأرأنینگ اهمییتی بللهنیلدی .
حابار برلیشی یالی، آسیادا میلتینچیلری سچیپ آلماق اوچین بأسلشیکلر و سیناغلار گچیریلدی.گلجککی میلتینچی لر اوچین دورلی داشاری یوورت دیللرینی اؤورنمک بویونچا اوقوولار قورالدی.
اولارا ایش یوزونده تجریبهلری اوزلشدیرمأگه تورکمن پایتختیندا گچیریلن خلق آرا یاریشلاری، شیله هم روسیهدا، چینده، جمهوری کرهده،آذربایجاندا گچیریلن ایری اسپورت بأسلشیکلری یاردام بردی.
بریتانیانینگ «تری واندی لیمیتد» کمپانیسینینگ باش مودیری میک رایت تورکمنستانینگ پرزیدنتی قربان قلی بردی محمدوفغا آسیادا ۲۰۱۷ تاییارلیق گؤرمک ایشلرینه قاتناشماغا دؤرهدیلن مومکینچیلیک اوچین چونگگور خوشحاللیغینی بیان اتدی.
اول شیله هم یووردینگ یوقاری اوقوو مکتبلرینینگ ۱۹-سی بیلن یولا قویان خذماتداشلیق بارادا گوررونگ بردی.
جناپ رایت-ینگ آیتماغینا گورأ، یاپیق بنالاردا و سؤوش صونغاتی بویونچا ۵-نجی آسیا اویونلارینی گچیرمک اوچین دگیشلی اوقوو مقصد نامالارینی گچیپ، یؤریته بیلیم آلان میلتینچیلرینگ ۱۰ مونگسی ضرور بولار.
شو گونکی گچیریلن چأره شیله هم تورکمنستانینگ ملّی اولمپیا کمیتهسینینگ وکیللری، یووردینگ یُوقاری اوقوو مکتبلرینینگ یانینداقی میلتینچیلر مرکزلرینینگ یولباشچیلاری،طالیپ یاشلار قاتناشدیلار.
یاش آرتیست لارینگ، «قالقینیش» آکروباتیک توپارینینگ یرینه یتیرن آیدیم-سازلی و تانس چیقیشلاری دابارا بایرام چیلیق اؤوشگینینی چایدی.
چیقیشلاری تورکمنستانینگ بیلیم و مدنییت وزارتلاری، یاپیق بنالاردا و سؤوش صونغاتی بویونچا ۵-نجی آسیا اویونلارینینگ یرینه یتیریجی کمیتهسی قورادیلار.
ایران خطینا گچیرنلر: آماندوردی نساری و یوسف نورتقانی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab